ග්‍රීක ජාතිකයන් විශ්වාස කළේ මහා ඇකේසැන්ඩර් අධිරාජ්‍යයාගේ සොයුරිය තෙසලෝනිකා මියගිය පසු දිය කිඳුරියක වී ඊජියන් මුහුදේ වාසය කරන බවයි. එම මුහුදේ ගමන්ගන්නා නැව් නතර කරන ඇය එහි සිටින නාවිකයන්ගෙන් ඇලෙක්සැන්ඩර් අධිරාජ්‍යයාගේ සුවදුක් විචාරන බවත් එවිට ඔහු සුවයෙන් සිටිමින් ලෝකයම පාලනය කරන බව කීවොත් නිරුපද්‍රිතව ඊජියන් මුහුද තරණය කරන්නට අවස්ථාව ලබාදෙන බවත් ඇලෙක්සැන්ඩර් අධිරාජයා මියගොස් ඇතැයි කීවොත් ප්‍රකෝපයට පත්ව දරුණු කුණාටු ඇතිකර නාවිකයන් විනාශ කර දමන බවත් ග්‍රීක ජාතිකයෝ විශ්වාස කළහ. වේල්සයේ හා ස්කොට්ලන්තයේ ජනතාව ද දිය කිඳුරියෝ ගැන බලවත් සේ විශ්වාස කළහ. ඔවුන්ගේ මතය වූයේ දිය කිඳුරියන් ජලයෙන් ගොඩට පැමිණ මිනිසුන් හා විවාහ වන බවයි. දිය කිඳුරියන්ගේ මත්ස්‍යයකු ආකාර කොටස විවාහයෙන් පසු අතුරුදන්ව සම්පූර්ණ ගැහැනියක බවට පත්වන බව ද එම රටවල ඇති විශ්වාසයකි.
මහ ඇලෙක්සෙන්ඩර් අධිරාජ්‍යයාගේ සොයුරිය කව්ද?
තෙසලෝනිකා